UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Maakonnalehed kavandavad kojukande kallinedes hinnatõusu
#000003
Perioodika kojukande kallinemine vähemalt 22 protsenti lööb eriti valusalt maakonnalehti, kes sõltuvad nii paberlehe tellimustest kui ka kojukandest. Omniva hinnatõusu foonil plaanivad ka kohalikud ajalehed kõrgemat kaanehinda, samuti kritiseerivad meediajuhid nii Omniva tegevust kui ka riigi vähest abi.
#000004
Lääne Elu kirjastaja Arne Veske ütles ERR-ile, et loomulikult mõjutab neid Omniva kojukande hinnatõus ja ta on valmis selle vastu protesteerima. "Meiesugune väike leht seda maailmakorda ei muuda, aga kui suurem seltskond hakkab selle hinnatõusu vastu võitlema, siis ühineme nendega," rääkis Veske. "Ma arvan et Omniva ei saa oma tööga hakkama," lisas ta.
#000005
Hinnatõus on murelikuks teinud ka Viljandis väljaantava ajalehe Sakala peatoimetaja Hans Väre. "Ma pole näinud inimest, kes hinnatõusu üle veel rõõmustaks. Eriti kuna see on nii suur, siis pole see meeldiv. Selge, et Eesti Posti kulud on ka tõusnud: kütus ja palgad, sest töötajate leidmine sellesse valdkonda pole endiselt lihtne," rääkis Väre.
#000006
Küsimusele, kas Sakala plaanib tellimuse hinda tõsta, vastas Väre, et ilmselt tuleb järgmisest aastast seda tõesti teha. "Omniva hinnatõus pole ainuke meid puudutav hinnatõus, juba paberi hind on tõusnud kaks korda, samuti kontori küttekulud. Töötajate palgasurve on suur, sest ka nendel on kulud tõusnud," loetles Väre kulutusi. Kui suureks kujuneb Sakala hinnatõus, ta veel öelda ei osanud.
#000007
Väre sõnul peaksid riigi poolt perioodika kojukandele makstavad dotatsioonid arvestama elukalliduse tõusuga. "Kuna AS Eesti Post on ka riigiettevõte, siis riik seda kulude kasvu ju näeb. Siis oleks loogiline, et kojukandetoetus kasvab. Seda on vaja eriti inimeste pärast, kes on hinnatundlikud ja kellel pole ka eriti alternatiive," sõnas Väre. Sel aastal toetas riik perioodiliste väljaannete edastamist maapiirkonnas 4,528 miljoni euroga.
#000008
Väre märkis ka, et kahe kandevõrgu - AS Express Posti ja AS Eesti Posti - üleval pidamine on kulukas. "Võiks eeldada, et konkurents viib hinnad alla, aga kui see äri pole rentaabel kummalegi, siis oleks mõistlik, et oleks üks ettevõte, kes sellega tegeleks," nentis Väre.
#000009
Ida-Virumaal nii eesti kui ka vene keeles ilmuvas ajalehes Põhjarannik ollakse kõigele vaatamata optimistlikud, ütles lehe peatoimetaja Erik Gamzejev. "On nii, et loodad parimat, aga valmistud halvimaks," sõnas ta. "Eks need Omniva hinnatõusud on ebaproportsionaalselt suured olnud varemgi, aga see 22-protsendiline hinnatõus annab meie töötajatele võimaluse teha rohkem tööd ja pikemaid päevi, sest nii suur osa tuludest võetakse ära," rääkis Gamzejev.
#000010
Ta nentis, et nad on Omnivaga hinnatõusu pärast ka võidelnud. "Oleme öelnud, et see annab tagasilöögi nii lehtedele kui ka kojukande hinnale. Selle tõestamine on olnud suhteliselt närvesööv ja selle pärast me ei kipu seda ka väga tegema," märkis Gamzejev.
#000011
Ka Põhjarannik tõstab järgmisest aastast hinda. "Uuest aastast peame hinda tõstma, sest ka maksuamet tahab oma osa ja trükikoda on hinda tõstnud. Meie oleme ka digilehe pannud käima, nii et kui te muretsete maakonnalehtede käekäigu pärast, siis tellige endale meie digileht," sõna ta.
#000012
"Meie venekeelne lugeja on harjunud kõike tasuta saama ja on väga hinnatundlik," lisas Gamzejev ja märkis, et Ida-Virumaa 130 000 inimesest elab ligi 40 protsenti suhtelises vaesuses. Gamzejev panustab ajalehti puudutava hinnatõusu foonil siiski optimismile: "Poliitikud on öelnud, et Ida-Virumaa on Eesti kõige kiiremini arenev piirkond. See tähendab, et kõik, kes soovivad siin äri teha ja midagi müüa, vajavad ka reklaamikanalit," sõnas ta.
#000013
AS Eesti Posti kaubamärk Omniva tõstab perioodika kättetoimetamise hinda järgmisest aastast vähemalt 22 protsenti. Seda eeldusel, et väljaannete kojukande maht ei vähene rohkem kui viis protsenti. Kui mahud peaksid vähenema veel rohkem, on Omniva teatel suurem ka hinnatõus: iga viit protsenti ületav mahulanguse protsent toob kaasa 1,2-protsendise hinnatõusu.
#000015
Postimehe ja Õhtulehe juht prognoosivad ka EPL-i esmaspäevase lehe kadumist
#000016
Aivar Hundimägi: minister Järvan ei taha toetusi maksta ja õigesti teeb
#000017
Luurejuht Budanov määrati Ukraina uueks kaitseministriks
#000018
Reznikov: Venemaa suurpealetung võib alata juba veebruaris
#000019
Uibo: rekordeid ei tulnud, aga tulemused olid mõistlikud
#000020
Flora alistas viimase minuti väravast Austria viienda meeskonna
#000021
"AK. Nädal" uuris, kui suured lugemishuvilised on saarlased
#000023
Vägivallalaine riigis on rootslasi pannud rääkima kadunud põlvkonnast
#000024
"AK. Nädal": kuidas sünnivad erakondade reitingud ja milline on nende mõju?
#000025
Võlgnikest Vene kodanike korterite võõrandamine muutus lihtsamaks
#000030
Vene naftale seatud piirangute tõttu võib Soome lahe keskkond ohtu sattuda
#000031
Lapsed hindasid saates "Hommik Anuga" filmi "Kaka, kevad ja teised"
#000042
Võrumaal vallutatakse Eesti 20 kõrgeimat tippu
#000049
Vene majandus võib muutuda Hiina jüaanist sõltuvaks
#000050
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000052